1922ء کی بالی ووڈ فلموں کی فہرست

1922ء کی بالی ووڈ فلموں کی فہرست۔

## 1922ء میں بھارتی فلمی صنعت

### خبریں اور نکات
* فلم کی نمائش پر **تفریح ٹیکس** کو کلکتہ میں نافذ کیا گیا ہے۔ جو آئندہ برس ممبئی میں بھی لاگو ہوا۔
* ریواشنکرپنچولی نے کراچی اور لاہور میں **ایمپائیر فلم ڈسٹریبیوٹرز** نامی ادارہ قائم کیا۔ جس کے ذریعے امریکی فلموں کو ہندوستان میں درآمد کیا جانے لگا۔ یوں سنیما میں ہندوستانی فلموں کے ساتھ انگریزی فلمیں بھی نمائش پزیر ہونے لگیں۔
* معروف بنگالی لکھ پتی جسٹس چندرا مدہب گھوش کے پوتے بی کے گھوش نے وکلا کے ایک گروپ اور بنگالی تھیٹر اداکار و ہدایت کار سسر کمار بہادری کے ساتھ مل کر **[[تاج محل]] فلم کمپنی** کی بنیاد ڈالی۔ تحت اس سال فلم **[[1922ء کی بالی ووڈ فلموں کی فہرست#اندھارے الو|اندھارے الو]]** ریلیز ہوئی۔
* **[[دھیریندر ناتھ گنگولی]]**، جنھوں نے 1918ء میں **انڈو برٹش فلم اسٹوڈیو ** قائم کی تھی، حیدرآباد واپس لوٹ آئے اور 1922 ء میں **لوٹس فلم کمپنی ** کی ابتدا کی، جس کے تحت 1922 ء میں انھوں نے بیماتا (سوتیلی ماں) سمیت چھ فلمیں بنائیں۔ اور فلم سادھو اور شیطان میں اداکاری کی۔
* 1922ء میں منی لال جوشی نے بطور ہدایت کار اپنی پہلی فلم **[[1922ء کی بالی ووڈ فلموں کی فہرست#ویر ابھیمنیو|ویر ابھیمنیو]]**سے اپنا کیریئر شروع کیا۔ جس کے فلمساز ارد شیر ایرانی اور بھوگلیال کے ایم ڈیو تھے۔ جنھوں نے اسی سال **اسٹار فلم کمپنی لمیٹڈ**قائم کی۔
* **[[فاطمہ بیگم|بیگم فاطمہ سلطانہ]]**، جنھوں نے تھیٹر ڈراموں سے اداکاری کی تربیت حاصل کرلی تھی۔ 1922 سے فلموں میں کام کرنا شروع کر دیا۔ ان کی بیٹیاں زبیدہ (پہلی باآواز ہندوستانی فلم عالم آرا کی اداکارہ)، سلطانہ اور شہزادی بھی اداکارہ بنیں۔ بیگم فاطمہ سلطانہ کو ہندوستان کی پہلی خاتون پروڈیوسر اور ڈائریکٹر کا اعزاز بھی حاصل ہوا جب 1926ء میں انھوں نے اپنی کمپنی کے زیر اہتمام فلم ** بلبلِ پرستان** بنائی۔

### بھارتی فلمی صنعت میں پیدائش

#### جنوری تا اپریل
* **[[ہمالیہ والا]] **(محمد افضل) : پیدائش 1 جنوری 1922ء، پاکستانی فلموں کے معروف اداکار، جو تقسیم ہند سے قبل کس کی بیوی، ہمایوں، شاہ جہاں، جگ بیتی نامی ہندی فلموں میں کام کرچکے تھے، پاکستان آمد کے بعد اعلان، دو آنسو، کندن، کانوے، محبوبہ، گمنام، روحی، شرارے، وحشی، انارکلی، مکھڑا، شہید اور عزرانامی فلموں میں کام کیا۔ ان کی مقبول فلم 1958ء کی پاکستانی فلم **انارکلی **ہے جس میں میڈم نورجہاں نے انارکلی، سدھیر نے شہزادہ سلیم اورہمالیہ والا نے مغل اعظم اکبر کا کردار نبھایا۔
* **[[مقری]] **(محمد عمر مقری): پیدائش 5 جنوری 1922ء، ہندی فلموں میں بہت چھوٹے قد کے معروف مزاحیہ اداکار،  دلیپ کمار کے ہم جماعت،  فلم ’امر اکبر انتھونی ‘ میں گیت **طیب علی پیار کا دشمن ہائے ہائے ** اور فلم شرابی کا ڈائیلاگ **مونچھیں ہوں تو نتھو لال جی کے جیسی ** ان کی پہچان بنا۔ مدر انڈیا، پڑوسن، اناڑی، چوری چوری، برسات، انورادھا، جوہر محمود ان گوا، میرا سایا، ملن، رام اور شیام، میرا نام جوکر، دو راستے، بمبے ٹو گوا، کنوارا باپ، فقیرا، امر اکبر انتھونی، برننگ ٹرین، قرض، خوددار، ودھاتا، قلی، شرابی، مہان، کرما، داتا، رام لکھن سمیت 200 سے زیادہ فلموں میں کام کیا۔
* **[[اجیت خان|اجیت]] (حامد علی خان)** : پیدائش 27 جنوری 1922ء، ہندی فلموں کے معروف اداکار جو اپنے منفی کرداروں کی وجہ سے پہچانے گئے۔ ان کے ڈائیلاگ مثلاً فلم ’زنجیر‘ میں ’للی ڈونٹ بی سلی‘، ’یادوں کی بارات‘ میں ’مونا ڈارلنگ‘ اور فلم ’کالی چرن‘ میں ’دنیا مجھے لائن کے نام سے جانتی ہے ‘ کافی مقبول ہوئے۔ ان کی مقبول فلموں میں ہوں نئے ’زنجیر‘، ’یادوں کی بارات‘، ’کالی چرن‘، ’مسٹر نٹورلال‘، ’مغلِ اعظم‘، ’نیا دور‘، ’کھوٹے سکے ‘، ’چرس‘، ’رام بلرام ‘، ’رضیہ سلطان‘، ’راج تلک‘، ’جگر‘ اور ’شکتی مان‘ بہت مقبول ہوئیں۔
* **[[شکتی پد راج گرو]] **: پیدائش 1 فروری 1922ء، بنگالی لکھاری، ادیب اور ناول نویس۔ ان کے ناولوں پر ہندی فلم امانوش، برسات کی ایک رات اور بنگالی فلم میگھے ڈھاکہ تارا، منی بیگم، انترے انترے، جبان کہانی، انیائے ابیچار، گائیک، انترنگا، آشا و بھالوباشا، تل تکے تال، جناتر عدالت بنائیں گئیں۔
* **[[انعام احمد]] ** : پیدائش 1 فروری 1922ء، بنگالی فلموں کے اداکار، تقسیم ہند سے قبل فلم سمادھان میں کام کیا، پھر مشرقی پاکستان کی پہلی بنگالی فلم مکھ او مکھوش کے ساتھ کئی بنگالی فلموں میں کام کیا، پاکستان میں بعض اردو فلموں مثلاً ساگر، ایندھن، اُجالا، کاجل، چندا، ناچ گھر، آخری نشان میں اداکاری کی۔ تقسیم بنگال کے بعد بنگلہ دیش کی فلموں میں کام کیا۔
* **[[بھیم سین جوشی]] ** (پنڈت بھیم سین جوشی): پیدائش 4 فروری 1922ء، معروف کلاسیکل موسیقار جو اپنے راگ اور بھجن کے لیے مقبول ہیں۔ ہندی فلم بسنت بہار، ان کہی، بنگالی فلم تان سین، کنڑا فلم سندھیہ راگ اور نوڈی سوامی نویرڈو ہیگے کے لیے موسیقی دی۔ ہندی فلم ان کہی کے ایک کلاسیکل گیت کے لیے انھیں نیشنل فلم ایوارڈ ملا۔
* **[[منموہن کرشن]]ا ** : پیدائش 26 فروری 1922ء، ہندی فلموں کے کریکٹر آرٹسٹ، جو زیادہ تر چوپڑا فلمساز خاندان کی فلموں میں نظر آئے۔ فلم ’دیوتا‘ کا مقبول گیت ** نہ ہندو بنے گا نہ مسلمان بنے گا، انسان کی اولاد ہے انسان بنے گا** انھی پر فلمایاگیا۔ 250 سے زیادہ فلموں میں کام کیا۔ جن میں اپنادیش، بیجو باورا، راہی، انارکلی، نیادور، پردیسی، داغ، سادھنا، بیس سال بعد، دل ایک مندر، وقت، ہمراز، دیوار، جوشیلا، قانون، مقدر کا سکندر، ترشول، کالا پتھر، دھول کا پھول، آرادھنا وغیرہ مقبول فلمیں ہیں، بطور ہدایت کار ایک فلم **نوری** بنائی جو مقبول بھی ہوئی۔
* **[[دینا پاٹھک]] ** : پیدائش 4 مارچ 1922ء، پانچ دہائیوں سے ہندی فلموں کے معروف اداکارہ، رتنا پاٹھک (نصیر الدین شاہ کی بیوی) اور سپریا پاٹھک (پنکج کپور کی بیوی ) کی والدہ اور شاہد کپور کی نانی۔ آخری دور میں بزرگ کرداروں سے کافی شہرت ملی۔ ان کی مقبول فلموں میں ہوں نئے ’خوبصورت‘، ’گول مال‘، ’کوشش‘، ’امراؤ جان‘، ’ایک چادر میلی سی‘، ’سوداگر‘، ’راجا بابو‘، ’آنکھیں ‘، ’پردیس‘، ’پنجر‘، ’دیوداس‘ اور ’تم بن‘ بہت مقبول ہوئیں۔
* **[[استاد علی اکبر خان]] ** : پیدائش 14 اپریل 1922ء، معروف کلاسیکل موسیقار۔ استاد علاٴالدین خان کے بیٹے۔ ہندی فلم مدھوش، فیری اور آندھیاں۔ بنگالی فلم ترجما، بنارسی، راج دروہی، دیوی، انگریزی فلم دی ہاؤس کیپر، لٹل بدھا، کے علاوہ کئی ڈوکیومنٹریز کے لیے موسیقی دی۔۔
* **[[حسرت جے پوری]] ** (اقبال حسین): پیدائش 15 اپریل 1922ء، ہندی فلموں کے معروف نغمہ نویس اور شاعر، جنھوں نے یادگار ہندی فلموں برسات، داغ، آہ، انارکلی، بوٹ پالش، چوری چوری، یہودی، جنگلی، ہمراہی، دل ایک مندر، میرے حضور، گمنام، جانور، میرا نام جوکر وغیرہ کے لیے گیت لکھے۔ ان کے لکھے مقبول گیتوں میں ’جیا بے قرار ہے چھائی بہار ہے ‘، ’چھوڑ گئے بالم‘، ’اب میرا کون سہارا‘، ’بچھڑے ہوئے پردیسی‘، ’آج کل ریتے میرے پیار کے چرچے ‘، ’بدن پہ ستارے لپیٹے ہوئے ‘، ’دل کا بھنور کرے ‘، ’احسان تیرا ہوگا مجھ پر‘، ’بہاروں پھول برساؤ‘، ’زندگی اک سفر ہے سہانہ‘، ’دل کے جھرونکوں میں تجھ کو‘، ’اکیلے اکیلے کہاں جا رہے ہو‘، ’جانے کہاں گئے وہ دن‘، ’آجا صنم مدھر چاندنی میں ہم ‘، ’تم سے اچھا کون ہے ‘، ’سن صاحبا سن پیار کی دھُن‘، ’پردے میں رہنے دو‘، ’اک گھر بناؤں گا‘، ’تجھے جیون کی ڈور سے ‘، ’کون ہے جو سپنوں میں آیا‘، ’تیری پیاری پیاری صورت کو‘، ’سو سا ل پہلے مجھے تم سے پیار تھا‘، ’یہ میرا پریم پتر پڑھ کر‘، ’تم نے پکارا اور ہم چلے آئے ‘، ’دنیا بنانے والے ‘، ’تم مجھے یوں بھلا نہ پاؤ گے ‘، ’گمنام ہے کوئی بدنام‘، ’جانے جہ نظر پہچانے جگر‘، ’اے گل بدن‘، ’آجا رے اب میرا دل پکارے ‘، ’پنکھ ہوتے تو اڑ جاتی‘، ’ہے نہ بولو بولو‘، ’ب دردی بالما تجھ کو‘، ’آروز دے کے ہمیں تم بلاؤ‘، ’اک بے وفا سے پیار کیا‘، ’میں کا کروں رام مجھے بڈھا‘، ’آجا تجھ کو پکارے میرے گیت‘، ’برسات م، یں جب آئے گا ساون کا مہینہ‘ وغیرہ شامل ہیں۔
* **[[دسری یوگ آنند]] ** : پیدائش 16 اپریل 1922ء، تیلگو اور تمل فلموں کے ہدایت کار، بطور کیمرا مین ہندی فلم فرض بنائی، بطور ہدایت کار ہندی فلم پرتیکشا، تیلگو فلم موگا نومو، امادی کٹمبم، مایالوکم، الویپلو، کوڈلو دیدنا کپورم، جے سمہا، امالاکلو، بغداد گجاڈوں گا، بھولوکا رمبھا، جے جوان، ٹوڈو ڈونگلو، تمل فلم نان ویزھا وئیپن، اینگل سیلوی سمیت 38 فلموں کے لیے ہدایت کاری کی۔

#### مئی تا اگست
* **[[نذیر حسین]]** : پیدائش 15 مئی 1922ء، ایک بھارتی فلمی اداکار، ہدایت کار اور منظر نویس تھے۔ ان کی مشہور ہندی فلموں میں ’’دو بیگھہ زمین، دیوداس، پاری نیتا، بمبئی کا بابو، گنگا جمنا، لیڈر، پرکھ، کشمیر کی کلی، انوراگ، میرے جیون ساتھی، رام اور شیام، جیول تھیف، امر اکبر انتھونی، پے انگ گیسٹ، کٹی پتنگ‘‘ اور کئی دیگر فلمیں شامل ہیں۔
* **[[ونود (موسیقار)]] ** (ایرک رابرٹس): پیدائش 28 مئی 1922ء، 50 کی دہائی میں ہندی فلموں کے موسیقار، ان کی موسیقی میں دیا محمد رفیع کا گیت **لارا لپہ لارا لپہ لائی رکھ دا** کافی مقبول ہوا۔ ایک تھی لڑکی، انمول رتن، امر شہید، مکھی چوس، خاموش نگاہیں، وفا، آگ کا دریا، لاڈلا، بلبل، شیخ چلی، ممتاز محل سمیت 30 ہندی اور 6 پنجابی فلموں کے گیتوں پر موسیقی دی۔
* **[[چندر شیکھر (اداکار)|چندر شیکھر]] ** : پیدائش 9 جولائی 1922ء، ہندی فلموں کے کریکٹر آرٹسٹ، جو زیادہ تر فلموں میں انسپکٹر، وکیل، جج اور ڈاکٹر جیسے کردار کرتے نظر آئے۔ 200 سے زیادہ فلموں میں کام کیا۔ جن میں کٹی پتنگ، بسنت بہار، چاچاچا، برسات کی رات، آنکھ مچولی، اپرادھی، سبق، دو پھول، سنیاسی، پھول کھلے ہیں گلشن گلشن، دی گریٹ گیمبلر، نمک حلال، نکاح، شکتی، ڈسکو ڈانسر، قلی، شرابی، اللہ رکھا، خطروں کے کھلاڑی، داؤ پیچ، تری دیو، لوفر، قہروغیرہ مقبول فلمیں ہیں۔
* **[[سید ولی اللہ]] ** : پیدائش 15 اگست 1922ء، بنگالی ادیب، جن کے ناول پر بنگالی فلم **لالسلو** بنائی گئی۔

#### ستمبر تا دسمبر
* **[[دھننجے بھٹیاچاریہ]] ** : پیدائش 10 ستمبر 1922ء، بنگالی گلموں کے گلوکار، صرف ایک ہندی فلم یاترک (1952ء) کے لیے گیت گایا، بنگالی فلموں میں میج دیدی، نبا بدھن، دھولی، رانی رشمونی، یارجیت، تان سین، ہولی لینڈ، بندھن، بادشاہ، برج باؤ، نامی بنگالی فلموں کے گیت گائے۔
* **[[اسیت سین (فلم ہدایتکار)|اسیت سین]] **: پیدائش 24 ستمبر 1922ء، ہندی اور بنگالی دلموں کے ہدایت کار اور لکھاری۔ سفر، مامتا، خاموشی، انوکھی رات، اپرادھی کون، پریوار، ماں اور مامتا، انوکھا دھن، ان داتا، اناڑی، بیراگ، وکیل بابو، شرافت، مہندی نامی ہندی فلمیں جبکہ بنگالی فلموں میں ترشنا، پراتھنا، پرتگنا، اتر فالگنی، دیپ جیولے جائے، جبان ترشنا، چلاچل نامی فلموں بنائیں۔
upright=0.7|تصغیر|''رشی کیش مکھرجی '' (1922ء تا 2006ء)
* **[[رشی کیش مکھرجی]] ** : پیدائش 30 ستمبر 1922ء، ہندی اور بنگالی فلموں کے معروف ہدایت کار و فلمساز۔ ان کی ہدایت کاری میں بننے والی فلموں میں ’آنند‘، ’ابھیمان‘، ’اصلی نقلی‘، ’اناڑی‘، ’بڈھا مل گیا‘، ’باورچی‘، ’ملی‘، ’گڈی‘، ’خوبصورت‘، ’چپکے چپکے ‘، ’نمکین‘، ’جھوٹ بولے کوا کاٹے ‘ اور ’گول مال‘ بہت مقبول ہوئیں۔
* **[[اللو رامالنگیہ]] **: پیدائش 1 اکتوبر 1922ء، تیلگو فلموں کے معروف مزاحیہ اداکار، جو ایک ہزار سے زیادہ تیلگو فلموں میں اداکاری کا اعزاز رکھتے ہیں۔ وہ آزادی ہند کے سرگرم کارکن اور ہومیوپیتھ ڈاکٹر بھی تھے، ان کی مقبول فلموں میں مایا بازار، مس امما، متھیا مگّو، شنکرابھرنم، اندرا، سپتاپدھی، اپدبندھاوڈوشامل ہیں۔
* **[[شنکر جے کشن#شنکر|شنکر (موسیقار)]] ** (شنکر سنگھ رگھوونشی) : پیدائش 15 اکتوبر 1922ء، ہندی فلموں کے معروف موسیقار۔ سنگیت کاروں کی جوڑی جوڑی شنکر۔ جے کشن کے شنکر۔ جنھوں نے یادگار ہندی فلموں برسات، آواراہ، داغ، بوٹ پالش، شری 420، چوری چوری، یہودی، اناڑی، دل اپنا اور پریت پرائی، جنگلی، جب پیار کسی سے ہوتا ہے، پروفیسر، سنگم، راجکمار، گمنام، تیسری قسم، کنیادان، دنیا، میرے حضور، تم حسین میں جوان، میرانام جوکر، انداز، نامی فلموں کے گیت میں موسیقی دی۔ ان کی موسیقی دیے مقبول گیتوں میں ’جیا بے قرار ہے چھائی بہار ہے ‘، ’چھوڑ گئے بالم‘، ’اب میرا کون سہارا‘، ’بچھڑے ہوئے پردیسی‘، ’برسات میں ہم سے ملے تم ‘، ’ہوا میں اڑتا جائے ‘، ’آوارہ ہوں ‘، ’جانے جہ نظر پہچانے جگر‘، ’آجا رے اب میرا دل پکارے ‘، ’پیار ہوا اقرار ہوا‘، ’عجیب داستان ہے یہ‘، ’جینا یہاں مرنا یہاں ‘، ’بدن پہ ستارے لپیٹے ہوئے ‘، ’آج کل تیرے میرے پیار کے چرچے ‘، ’لکھے جو خط تجھے ‘، ’زندگی اک سفر ہے سہانہ‘، ’احسان تیرا ہوگا مجھ پر‘، ’بہاروں پھول برساؤ‘، ’دل کے جھرونکوں میں تجھ کو‘، ’تجھے جیون کی ڈور سے ‘، ’دل کے جھرونکوں میں ‘، ’یہ رات بھیگی بھیگی‘، ’میرا جوتاہے جاپانی‘، ’چاہے کوئی مجھے جنگلی کہے ‘، ’پردے میں رہنے دو‘، ’آپ یہاں آئے کس لیے ‘، ’تیری پیاری پیاری صورت کو‘، ’کون ہے جو سپنوں میں آیا‘، ’آجا صنم مدھر چاندنی میں ہم ‘، ’تم نے پکارا اور ہم چلے آئے ‘، ’رمیہ وستا ویہ‘، ’اے گل بدن‘، ’سو سا ل پہلے مجھے تم سے پیار تھا‘، ’رُک جا اور جانے والی رک جا‘، ’جانے کہاں گئے وہ دن‘، ’یہ میرا پریم پتر پڑھ کر‘، ’دوست دوست نہ رہا‘، ’تم مجھے یوں بھلا نہ پاؤ گے ‘، ’جہاں میں جاتی ہوں وہیں چلے آتے ہو‘، ’بیدردی بالما تجھ کو‘، ’او بسنتی پون پاگل‘، وغیرہ شامل ہیں۔
|* **[[بھارتی دیوی (اداکارہ)|بھارتی دیوی]] **Bharati Devi : پیدائش 22 اکتوبر 1922ء، ہندی اور بنگالی فلموں کی اداکارہ، ہندی فلم پاروما، بندنی، یاترا، ہمارے غم سے مت کھیلو، بغداد، سوامی وویک آنند، واپس، سمپتی، منظور، پرتیبد، سوگندھ۔ بنگالی فلموں میں نائیک، آیلو، پارس پتھر، بنارسی اور چوکر بالی سمیت 55 فلموں میں اداکاری کی۔
* **[[گھنٹسل (گلوکار)|گھنٹسل]] **(گھنٹسل وینکٹیشور راؤ): پیدائش 4 دسمبر 1922ء، تیلگو، تمل، کنڑا، ملیالم، تولو اور ہندی زبان کی فلموں کے گلوکار اور موسیقار، علی بابا 40 ڈونگلو، ابھیمانم، رکھشا ریکھا، رتن مالا، لیلا مجنوں، پاتال بھیروی، رانی، پریما، مایا بازار، سمیت ٖڈھائی سو سے زائد فلموں میں گیت گائے اورر موسیقی دی
upright=0.7|تصغیر|''دلیپ کمار '' (1922ء تا 2021ء)
* **[[دلیپ کمار]]**(محمد یوسف خان): پیدائش 11 دسمبر 1922ء، ہندی فلموں کے لیجنڈری اداکار، آن، دیوداس، آزاد، مغل اعظم، گنگا جمنا، انقلاب، شکتی، کرما، نیا دور، مسافر، مدھومتی، دل دیا درد لیا، مزدور، لیڈر، جوار بھاٹا، جگنو، شہید، ندیا کے پار، میلا، داغ، دیدار، آگ کا دریا، عزت دار، داستان، دنیا، کرانتی، قانون اپنا اپنا، سوداگر جیسی مایہ ناز فلموں میں کام کیا۔

#### دیگر
* **[[ایس علی رضا]] ** : پیدائش 1922ء، ہندی فلموں کے لکھاری، مکالمہ نویس اور منظر نویس۔ جو کئی سپر ہٹ فلموں مثلاً آن، مدر انڈیا، انداز، ریشما اور شیرا، راجا جانی، دس نمبری، پران جائے پر وچن نہ جائے، جانور، انگلش بابو دیسی میم کی کہانی اور مکالموں کے لیے مشہور ہے۔ فلم آن کی اداکارہ نمی سے شادی کی۔
* **[[سدھیر (پاکستانی اداکار)|سدھیر]] ** : پیدائش 1922ء، پاکستانی فلموں کے معروف اداکار، جو تقسیم ہند سے قبل فرض نامی ہندی فلموں میں کام کرچکے تھے، پاکستان آمد کے بعد ہچکولے، دوپٹہ، گمنام، دیوار، سسی سوہنی، دلا بھٹی، مرزا صاحباں، انارکلی، کرتار سنگھ اور غالب نامی فلموں سمیت 200 فلموں میں کام کیا۔
* **[[امانت علی خان|استاد امانت علی خان]]**
* **[[منظور علی خان (گلوکار)]]**
* **[[کرسٹوفر لی]]**

### بھارتی فلمی صنعت میں وفات
* **[[حسن راجہ]] **:Hason Raja (احمد رضا دیوان حسن راجا چوہدری): وفات 6 دسمبر 1922ء، بنگالی زبان کے معروف صوفی شاعر، گائیک اور فلسفی، جو اپنے باؤل (مغربی بنگال کا مشہور روحانی لوک گیت) کی وجہ سے مشہور ہیں۔ حسن راجا کے گیتوں اور شاعری کو بعد میں کئی بنگالی فلموں میں شامل کیا گیا، جن ارشی نگر، اگونیر پورش منی اور ان کی زندگی پر مبنی حسن راجا نامی دو فلمیں شامل ہے۔

### مقبول فلمیں
#### اندھارے الو
* 1922ء میں بنگالی تھیٹر اداکار و ہدایت کار سسر کمار بہادری اورنریش مترا کی تاج محل فلم کمپنی کے تحت بنی فلم **اندھارے الو** سینما گھروں کی زینت بنی۔ فلم کے سنیماٹوگرافر نونی گوپال سانیا تھے۔ اس فلم کے اداکاروں میں سسر کمار بہادری، نریش مترا، جوگیش چوہدری اور درگا رانی شامل تھے۔ ’’اندھارے الو‘‘ کے لفظی معنی ہے اندھیرے میں روشنی کی کرن، یہ معروف بنگالی ایب شرت چندر چیٹرجی کی مختصر کہانی پر مبنی پہلی فلم ہے۔ یہ وہی شرت چندر چیٹرجی ہیں جن کی دیگر کہانیوں دیوداس، بڑی دیدی، پرینیتا، ** چرترہن**، **منزل**، ** دیہاتی سماج** اور **سوامی** پر کئی فلمیں بن چکی ہیں۔ **اندھار ے الو** سماجی اور خانگی مسائل پر بنی ہندوستان کی پہلی فلم تھی اور اسے ہندوستان میں تکونِ محبت یعنی **لَو ٹرائی اینگل** پر مبنی پہلی فلم بھی کہا جاتا ہے۔ فلم کی کہانی میں مرکزی کردار ستیہ اندر (سسر کمار بہادری) ایک زمیندار کا بیٹا ہے اور شرفا گھرانے سے تعلق رکھتا ہے، خاندانی دباؤ میں آکر اس کی شادی ایک گیارہ سالہ لڑکی رادھا رانی سے ہوجاتی ہے۔ لیکن وہ ایک رقاصہ بجلی (درگا رانی) کے عشق میں مبتلا ہوتا ہے۔ یوں وہ خاندانی ذمہ داریوں اور ماڈرن دنیا کی خواہشات کے درمیان میں کشمکش میں مبتلا رہتا ہے۔ فلم کی کہانی زیادہ تر تکونِ محبت یعنی **لَو ٹرائی اینگل**، شراب نوشی اور رقص پر مبنی ہے جو شرت چندر چیٹرجی ہی کی کہانی دیوداس سے کافی یکسانی رکھتی ہے۔

#### پتی بھکتی
* 1922ء میں مدن تھیٹر کے تحت بنی فلم **پتی بھگتی ** سینما گھروں کی زینت بنی۔ فلم کے ہدایتکار جے جے مدن تھے جو اپنے وقت کے عظیم ہدایتکار مانے جاتے تھے۔ فلم کی کہانی ہری کرشنا جوہر کے تھیٹر ڈراما پر مبنی تھی۔ اداکاروں میں پیشینس کوپر، ماسٹر موہن، سائنوریا مانیلی، منی لال اور سید سجادحسین شامل تھے۔**پیشنس کُوپر **اس وقت سنیما کی ایک بڑی اسٹار تھیں اور ’’پتی بھگتی ‘‘ کو پیشنس کُوپرکی بہترین فلم قرار دیا جاتا ہے۔ اس فلم میں انھوں نے لیلا وتی کا کردار ادا کیا تھا۔ اس فلم کی کہانی میں عورتوں کو یہ پیغام دیا گیا کہ وہ اپنے شوہروں کے لیے سب کچھ وقف کر دیں۔ مدراس سینسر بورڈ کی جانب سے اس فلم کے ایک رقص پر اعتراض کرتے ہوئے اسے بیہودگی کے زمرے میں فلم سے نکال دیا گیا تھا، یہ پہلا واقعہ تھا جب ہندوستانی فلم سے کسی گانے کو سینسر کیا گیا۔ البتہ اس فلم میں بوس و کنار کے مناظر موجود تھے۔

#### سکنیا ساوتری
تصغیر|thumbtime=7|''سُکنیا ساوتری '' (1922) فلم۔<br />نیشنل فلم آکائیو آف انڈیا
* 1922ء میں کوہِ نور اسٹوڈیو کے تحت کانجی بھائی راٹھور کی فلم **سُکنیا ساوتری ** منظر عام پر آئی۔ اس فلم کے لکھاری موہن لال ڈیو تھے۔ کوہِ نور اسٹوڈیو کے تحت یہ کانجی بھائی راٹھور کی واحد فلم ہے جو آج بھی درست حالت میں نیشنل فلم آکائیو آف انڈیا (NFAI) میں محفوظ ہے۔ فلم کی کہانی مہابھارت کیے دو قصوں **ستیہ وان اور ساوتری ** اور **چیون اور سُکنیا** پر مبنی ہے۔ فلم دنوں کہانیوں کو ایک ساتھ لے کر چلتی ہے۔ دونوں کہانیاں مہابھارت کے باب ون پروا (جنگل کے باب) سے ماخوذ ہے۔ پہلی کہانی مہاراجا اشو پتی کی ایک بیٹی راجکماری ساوتری کی ہے جو ایک لکڑ ہارے ستیہ وان پر فریفتہ ہوجاتی ہے اور اس سے شادی کرلیتی ہے۔ لیکن ایک سال بعد ہی موت کا دیوتا یمراج ستیہ وان کی روح قبض کرلیتا ہے۔ ساوتری یمراج کا کے پیچھے پیچھے موت کی گھاٹیوں تک چلی آتی ہے اوراس سے اپنے شوہر کی زندگی واپس لے آتی۔ جبکہ دوسری کہانی سکنیہ کی ہے جو ویوسوت منو (ہندو عقائد کے مطابق عظیم طوفان کے بعد نوع انسان کی ابتدا کرنے والی ہستی )کے بیٹے شریاتی کی ایک خوبصورت بیٹی ہے، ۔ ایک بار راجا شریاتی اپنی بیوی اور بیٹی کے ساتھ جنگل میں گھوم رہے تھے۔ سکنیہ کو جنگل کے درمیان میں شاخوں، پتوں سے ڈھکا دیمک کی ایک بڑی بامبی (بِل ) نظر آیا۔ اس بامبی کے ایک سوراخ میں اسے دو کرنیں سی نکلتی دکھائی پڑی۔ شرارت میں سکنیہ نے ایک کانٹے سے اس سوراخ کو بند بند کرنے کی کوشش کی۔ تبھی اس میں سے خون بہہ نکلا تو وہ گھبرا گئی۔ راجا شریاتی وہاں آپہنچا۔ جب دیمک کا گھر (بِل ) توڑا گیا تو پتہ چلا کہ ایک سادھو رشی وہاں برسوں سے مراقب تھا جس پر دیمکوں نے اپنی بامبی بناڈالی تھی۔ یہ دیکھ کر راجا بہت دکھی ہوئے اور بدلے میں انھوں نے اس رشی **چیون ** کے ساتھ اپنی بیٹی سکنیہ کی شادی کروادی اور اپنی سلطنت لوٹ آئے۔ چیون رشی کی خدمت سکنیہ بڑی وفاشعاری کے ساتھ کرتی رہی۔ ایک بار اشونی کمار (ہندو دیومالا میں ماہر طبیب جنھیں بھگوان نے ہر مرض کا علاج سکھایا تھا) آشرم میں آئے۔ چیون رشی نے ان کی خاطر مدارت کی انھوں نے خوش ہو کر چیون رشی کو ایک خاص پانی سے غسل کرایا۔ جس سے رشی چیون کی آنکھیں لوٹ آئیں اور بڑھاپا بھی ختم ہو گیا۔ یوں سکنیہ اپنے نوجوان شوہر رشی چیون ک ساتھ آشرم میں ہنسی خوشی رہنے لگی۔

#### ویر ابھیمنیو
* 1922ء کو اسٹار فلم کمپنی کے بینر تلے اردشیر ایرانی کی پہلئ فلم **ویر ابھیمنیو** منظر عام پر آئی۔ یہ اردشیر ایرانی وہی ہیں جننوں نے مارچ 1931 میں ہندوستان میں پہلی بولتی فلم عالم آرا بنانے کا اعزاز حاصل کیا۔ فلم کے پروڈیوسر اردشیر ایرانی نے ایک گجراتی تاجر بھوگی لال دوبے تھے، جبکہ دلم کی ہدایت منی لال جوشی نے دی اور فلم کے لکھاری موہن لال ڈیو تھے۔ فلم کے اداکاروں میں سلطانہ(اُتری)، فاطمہ بیگم(سبدھرا)، مدن رائے وکیل (کرشنا)اور منی لال جوشی (ابھیمنیو)شامل تھے۔ اردشیر ایرانی نے اپنی پہلی فلم میں کثیر سرمایہ لگایا، اس فلم کو اس دور کے ایک لاکھ روپے اور 5 ہزار افراد کی محنت سے بنایا گیا لیکن فلم بُری طرح ناکام رہی اور فلم اپنے ساتھ کمپنی کو بھی لے ڈوبی۔ اردشیر ایرانی اس ناکامی سے وہ دل برداشتہ ہرگز نہ ہوئے، اسی سال قسمت آزمانے مدراس چلے گئے 

#### لیڈی ٹیچر
* **لیڈی ٹیچر** سال 1922ء میں ریلیز ہونے والی ایک سماجی مزاحیہ بنگالی فلم تھی، جس کے ہدایت کار دھیریندر ناتھ گنگولی تھے اور انھوں نے اس فلم میں اداکاری بھی کی، یہ فلم 1922ء کی کامیاب فلموں میں سے ایک تھی۔

## 1922ء کی فلمیں

## مزید دیکھیے
* بالی ووڈ فلموں کی فہرستیں

## حوالہ جات

زمرہ:1922ء کی فلموں کی فہرستیں بلحاظ ملک یا زبان
زمرہ:بالی ووڈ فلموں کی فہرستیں بلحاظ سال
زمرہ:ہندوستانی سنیما میں 1922ء
زمرہ:ہندی زبان کی فلمیں